Administrația Națională de Meteorologie anunță că urmează o perioadă cu ploi, precipitații mixte, iar la munte ninsori. Cantitățile de precipitații vor fi mai mari în zonele de deal și munte.
Informare meteo: de miercuri, 6 martie, ora 15.00 până joi, 7 martie, ora 20.00
Temporar vor fi precipitații, local moderate cantitativ, în Banat, Crișana, Transilvania, Oltenia și vestul Moldovei.
Mai ales în zonele deluroase și montane se vor acumula cantități de apă de 10-15 l/mp și izolat peste 20 l/mp.
Vor fi ploi, iar pe parcursul nopții, în Transilvania și Subcarpații Moldovei vor fi precipitații mixte.
La munte vor predomina treptat ninsorile și se va depune strat de zăpadă.
Urmăriți Alba24.ro și pe Google News
Dacă ți-a plăcut articolul: